— Шчыра скажу: працэс няпросты, — гаворыць карэспандэнту Свабоды Тацяна Хмель. — Да яго падключаецца і адмысловая камісія, і рада ў манумэнтальным мастацтве. Але перадусім мы павінны атрымаць адпаведныя паперы ад Слуцкага райвыканкаму. Я ж сама не магу прыняць, ініцыяваць, нешта абвясьціць. У любым выпадку ёсьць пэўны парадак дзеяньняў: першы, другі, трэці крок — і толькі потым вэрдыкт.